 Isagoo faahin faahin ka bixinaya shirkad tababaraysa ciidanka ilaalada Shidaalka oo dhawaan la sameeyay ayaa waxaa uu yidhi waxaan leeyahay shirkadaa qandaraaska la siiyay lama odhan iyadaa maamulaysa,meel ay ku qoran tahayna ma jirto,xukuumada kamay soo bixin,cid kale oo banaanka iska joogta oo ceeb wadaa haday waxaa shubayaan idinkuna inaad iska qaadataan maaha wax yaalaha sidaasi oo kale ah,shirkadan waxaa la siiyay tababarka ciidamada,waana ciidamo laga soo dhex saarayo ciidamadeena bilayska,shirkadaa waxaa la siiyay inay tababarto ciidanka,shirkadu amar ma siinayso,amarka ciidanku waxay ka qaadanayaan wasaarada daakhiliga,iyo taliyaha ciidanka bilayska,waxayna ka mid yihiin uun ciidankeenaa caadiga ah ee awalba jiray,waan maqlayaa inay rag siyaasiyiin ahi meelaha ka hadal hayaan,waxaa fiican in cidii ay khusaysay wax laga waydiiyo,maaha inay saxaafadu iska qorto waxaanay hubin oo aanay dhinicii kale wax ka waydiin. 